Here is a page extracted from Wikipedia that may contain CSS, HTML, and a lot of unformatted text.

Title: Golfo de Hauraki
Content: O golfo de Hauraki (en anglés Hauraki Gulf, en maorí Tīkapa Moana) ye un golfo marín de Nueva Zelanda que se troba en a costa noroccidental d'a isla d'o Norte, en auguas de l'oceano Pacifico Sud. S'estendilla por una superficie d'alto u baixo 4.000 km² y desepara a rechión d'Auckland, d'a peninsula de Coromandel y a plana de Hauraki.

En luenga maorí o termín Hauraki significa aire d'o norte.

Islas 
A costa d'o golfo ye muit irregular, con dos grans accidents correspondients a o puerto de Waitemata, en a costa occidental, y o Fitth of Thames, en a parte meridional. En l'ueste d'o golfo bi ha una ringlera d'islas localizadas en a embocadura d'o puerto de Waitemata, un d'os dos puertos d'a ciudat d'Auckland. Entre istas s'incluyen as islas de Ponui (18 km²), Waiheke (93 km²), Tiritiri Matangi y Rangitoto (un vulcán amortau, con 23,11 km²), unida por un puent a la isla de Motutapu (15,09 km²). Istas islas son deseparadas d'a isla d'o Norte por o estreito de Tamaki y por a canal de Rangitoto.

En o golfo tamién bi ha atras islas: en l'interior as islas de Browns, Motuihe, Pakihi, Pakatoa, Rakino y Rotoroa; en o canto de sotavento d'a costa d'a peninsula de Coromandel, Whanganui y Motukawao; y en o canto exterior d'o golfo, a isla Channel.

Referencias

Auckland
Golfos de Nueva Zelanda